
Informatīvā ziņojuma 11. lapaspusē tiek minētas galvenās jomas, kurās tiek īstenots brīvprātīgais darbs Latvijā. Ņemot vērā to, ka brīvprātīgo darbs ir nozīmīgs resurs arī notiesāto personu un probācijas klientu reintegrācijā sabiedrībā, kas ir viens no kriminālsodu izpildes mērķiem, aicinām minēto jomu sarakstu papildināt ar jaunu jomu "kriminālsodu izpildes un probācijas joma"  - atbalsts notiesāto personu un probācijas klientu resocializācijā, sociālā atbalsta un reintegrācijas aktivitātēs. 
Piedāvātā redakcija
-

Ziņojuma 8.tabulā (42.lpp.) ir iekļauta darbība, kas paredz""Izveidot starpinstitucionālu darba grupu, iesaistot brīvprātīgā darba informācijas saņēmējus (LM, VID, UR, KNAB, Valsts kase u.c. pēc nepieciešamības), lai analizētu informācijas apkopošanas iespējas un izstrādātu priekšlikumus tiesiskā regulējuma pilnveidei."
Uzņēmumu reģistrs vērš uzmanību, ja pasākuma mērķis ir vērtēt iespējas saņemt informāciju no Uzņēmumu reģistra, tad Uzņēmumu reģistra iesaiste darba grupā nav nepieciešama. Uzņēmumu reģistra publsikā informācija ir pieejama ikvienam gan Uzņēmumu reģistra tīmekļvietnē, gan atvērto datu veidā (vairāk informācijas pieejams šeit: https://www.ur.gov.lv/lv/sanem-informaciju/). LĪdz ar to aicinām ziņojuma 8.tabulā svītrot noradi uz Uzņēmumu reģistru. Uzņēmumu reģistrs pauž gatavību iesaistīties diskusijā, ja darba grupas darbā tiks saredzēta nepieciešamiba saistībā ar papildu jautājumiem, arī formāli neiesaistoties darba grupā.
Savukārt, ja ziņojumā paredzētā risinājuma kontekstā ir plānots paplašināt vai mainīt līdz šim Uzņēmumu reģisra vestajos reģistros reģistrētās informācijas saturu, nevis izvērtēt ērtāko Uzņēmumu reģistra reģistru informācijas saņemšanas veidu, tad līdz ar Uzņēmumu reģistru darba grupā ir iesaistāma Tieslietu ministrija kā par reģistru politiku atbildīgā iestāde.

